
Til: 		Studentutvalget ved SV-fakultetet 		
						

Innkalling til ordinært SVSU-møte 24.02.25

Møtedag: 	24. februar 2025
Møtetid:	16.15-18.00
Sted: 		Seminarrom 134, Harriet Holters Hus


Til stede: Haakon, Jo-Sigurd, Lavrans, Maren Desiree, Sofia, Martha, Alexandra, Gard, Christiane
Fraværende: Hanne, Vilde, Maria, Hilde, Jenny

Konstitueringssaker

Sak nr. 1	Godkjenning av innkalling og referat fra forrige SVSU-møte
Godkjent.
Sak nr. 2	Valg av ordstyrer og referent
Haakon ordstyrer, Sofia referent. Godkjent.

Orienteringssaker

[bookmark: _heading=h.gjdgxs]Sak nr. 3	Orientering fra SVSU v/leder/nestleder
Vært i møte om oppussing på ES. Starter i mai, vil ta etasje for etasje, og det vil dermed kun være enkelte soner som har støy av gangen. Så forhåpentligvis vil det går fint. Info på Canvas vil komme, og kanskje en oversikt over hvor det blir støy og når.

Hatt samtale med Kari om økonomi. Ikke alt som egentlig honoreres, men har blitt gjort det i praksis. Alt vil honoreres fremover (altså fakultetsstyret, forum for studiespørsmål ++) foruten LAMU, dette kan vi honorere internt. 
Jo-Sigurd: Når vil utbetaling skje?
Haakon: Vil oppklares på forum for studiespørsmål. Internhonorering vil komme ila. noen uker.
Gard: Husk å føre opp UiO som arbeidsgiver mtp. skattekort, for å unngå å skatte halvparten.

Vært mer planlegging av ALD, skal snakke mer om behov for støtte under sak 8.
Gjennomført SULF-møte. Snakket om KI, fikk skryt for å ha satt ned gruppe som skal se på KI.
TIK (senter for teknologi, innovasjon og kultur) bør ha en representant hos oss, skal se nærmere på det.
Bestilt korttilgang til SVSU-kontoret til de som ikke hadde det.
Snakket med NATMAT angående å mykne opp kravet til realfagspoeng med eksempelvis ECON-emner i tillegg til S1 og S2 som realfagskrav, og ikke bare fag fra vgs.


Sak nr. 4	Orientering fra FU/PU
OLA
· Sosialt siste tiden og planlegging av arrangementer i fremtiden
· Ryddet i vedtekter
· Badstueparty
· Planlegging av OLA-dagen og en ekstra hyttetur

SGO
· Arrangement i morgen om skeiv geografi
· Hadde internarrangement med badstue
· Endringer av masterprogrammet, endre metode-opplegget og skal prøve å lage felles metode-emner

INTER
· Debrief om vinterballet, hadde litt blanda erfaringer med Chateu Neuf. Tror kanskje vi ikke kommer til å arrangere et så stort arrangement der igjen.
· Planlegging av intur, til Bosnia 10.-17. mars
· Fagdag imorgen ifm. studieturen og interpils

SOSANT
· Arrangert pils, og hatt åpen dag på kontoret i dag for å få med litt folk

UTV
· Kakelunsj på Valentinsdagen
· Mye aktivitet på IG fordi folk er på feltarbeid

STV
· Ferdig med å arrangere vellykket ball, gikk fint, var nede på U1, litt trangt
· Kommunikasjon mellom ulike organisasjoner har tatt litt tid, så nå sitter lederen for Machiavelli som observatør i vårt fagutvalg, for å styrke kommunikasjonen, fungerer bra allerede
· Planlegging av studietur til Budapest

Psykologi BAMA
· Planlegging av boilerroom (DJen er i midten av dansegulvet og alle danser rundt DJen), selger billetter fortløpende. Åpent for alle!
· Driftstøttemøte gjennomført.

PECOS
· Fått innspill til programmet og forbedringer, ikke alt man kan gjøre med én gang, men føler seg hørt.
· Begynne ny ordning med å ringe opp de utenlandske søkerne som det gis tilbud til, for å unngå at folk ikke dukker opp, som er det som skjer idag.
· Stipendpils, ikke så godt oppmøte, men det er vanlig.
· Startet planlegging av fadderuka.


Sak nr. 5	Orientering fra SVSUs verv 
SPSU
· Studentparlamentsmøte på torsdag
· Behandle sak om å gi SPSU-representantene stemmerett i personvalg
· Gard valgt inn i valgkomitéen for å velge nytt AU
· Rekordmange lister som stiller til valg i år
· Får besøk av de ulike rektorkandidatene på SP-møtet

Forum for studiespørsmål
· Skal på møtet på torsdag snakke om hvordan forumet skal være, kan benyttes for å pushe på saker og påvirke

Stand
· Fått 4 bord og alt er good mtp. stand på onsdag fra 10-14, må finne ut av hvem som kan stå

Skapklipp
· Ny dato for skapklipp er 25. februar. Christiane sender mld i chatten.


Diskusjons- og vedtakssaker

Sak nr. 6 	Suppleringsvalg nestleder  
	Hvis flere stiller foreslår jeg 1 min taletid etterfulgt av skriftlig valg. 
Gard og Christiane stilte til valg. Det ble gjennomført skriftlig valg. Gard valgt som ny 
nestleder.


Sak nr.7 	Retningslinjer for studentmedvirkning – overholdelse på instituttnivå   
	Se retningslinjene: https://www.uio.no/om/regelverk/studier/studentmedvirkning/
Ønsker diskusjon om hvorvidt de overholdes på instituttnivå + kjapp diskusjon om forbedring på fakultetsnivå. Les de godt.

Ulike ordninger for å sikre studentenes representasjon. Problem med ISV og representasjon av studiene der.
Bestemmer oss for at ting på instituttnivå tas med de det gjelder, også gjennomgås regelverket som angår alle under selve møtet.

Sofia: Tar opp problematikken med at aktiviteter skjer på dårlige tidspunkt, som kanskje stiller studentorganene dårlig. Eksempelvis høring av budsjett på høsten, kanskje kommer litt for tidlig for at et nytt PU skal ha forutsetningene til å bruke sin medvirkning på best mulig måte.
Haakon: Dette kan kanskje også løses gjennom opplæring av PU tidlig? 
Jo-Sigurd: Er jo også sånn at det er høringsfrister som er nødt til å overholdes. Når det er sagt, har jeg stilt meg undrende til disse høringsfristene, da mye har blitt besluttet uten høringer. Jeg tror mange tror at de overholder høringsfrister, selv om de egentlig ikke gjør det. Legger ikke opp til at studentene møter forberedt, saksdokumenter kommer sent og ofte kommer det svar på disse høringene fordi det er en spesielt interessert i PU/FU. Et ferdig budsjett med spørsmål om innspill er ikke en reell høringsmulighet. Metodespørsmålet på SGO-instituttet er et eksempel, «høringsrunden» var en mail én uke før og selve møtet var under undervisningstid når studentene hadde undervisning.
Gard: Selektiv tolkning av ordet høring, at terskelen er lav for at man regner med at noe har vært på «høring». Bra vi løfter denne problematikken, bør tas med fakultetsledelsen. PU på vårsemesteret bør bli orientert om høringer som kommer på høsten, slik at PU før sommeren kan komme med innspill til budsjetter osv. Informasjonen her er viktig.
Jo-Sigurd: Kan være en idé å sende ut en mail/skriv fra SVSU og oppfordre til å overholde retningslinjene om studentmedvirkning. Jo-Sigurd etablerer et utkast til et slikt skriv.

Oppsummering: Jo-Sigurd skriver et utkast til et skriv som skal sendes fra SVSU om oppfordring til studentmedvirkning, med mål om økt bevissthet om studentmedvirkning på SV-fakultetet.


Sak nr. 8 	Arbeidslivsdagene – orientering + bistand? 
Det vil orienteres om status arbeidslivsdagene samt behov for bistand vil løftes hvis det er aktuelt. 

Program er etablert, og info på uio sine nettsider kommer. Haakon viser programmet. Maren Desiree melder seg til å hjelpe til på tirsdagen under ALD.
Gard forsøker å få tilgang på SVSU-kontoen på Facebook, Sofia kan hjelpe til med å lage arrangementer dersom vi får tilgang.

Sak nr. 9 	Stands
		Ønsker diskusjon om stands dette halvåret.

Stand på onsdag 10-14, Martha og Lavrans står fra 12-14 og Christiane står 10-12. Martha tar kontakt med representantene som ikke er til stede under dette møtet for å få flere til å stå kl10-12.

Sak nr. 10 	Hvordan skal vi som SU forholde oss til rektorvalget?
		Vi kan støtte kandidater, fremheve gode plattformer eller være helt nøytrale.
		Ønsker diskusjon. 
Gard: Intern diskusjon i studentparlamentet. Åpenbare kandidater for SP og for AU og nasjonal studentpolitikk, men studentorganet SVSU i seg selv bør kanskje holde seg nøytralt. Vi bør ha fokus på å informere om selve valget, og ikke omfavne én kandidat.

Sofia: Stiller seg undrende til hvorfor vi skal stå på stand å promotere rektorvalget, når dette er et valg som angår alle ansatte ved uio – hvorfor kan ikke noen andre stå på stand å informere. Enig i at hvis vi skal ha stand, så skal vi promotere selve valget og studentes mulighet til påvirkning i valget, og ikke selve kandidatene og drive valgkamp.
Haakon: Det handlet om studentmobilisering, da fakultetet ønsker å få flere studenter til å engasjere seg, da det er viktig at de også stemmer.
Sofia: Ok, da skjønner jeg hvorfor vi skal ha stand, gir mening at vi kan bidra til studentmobilisering.
Jo-Sigurd: Vi har mye å tjene på at valget gjøres mer kjent, med tanke på at det gjør studenplattformen til kandidatene mer viktig. Jo flere studenter som stemmer – jo viktigere blir «politikken» deres når det gjelder studenter. Enig i at vi ikke skal gå god for kandidatene, men at vi har fokus på å informere om valget og at dette er en mulighet til å påvirke rektorvalget.
Lavrans: Viktig at vi står på stand med bevisstheten om at vi står der for å øke studentmedvirkning.
Gard: Studentene utgjør 25% av stemmene, som er nok til å vippe et valg. Mener vi ikke skal være politiske løpegutter for dem, men de skal overbevise studentene selv med sin egen plattform/politikk, vi skal bare informere om valget og muligheten til å stemme.


Sak nr. 11	Budsjettrunder på instituttnivå 
Nå som finansieringsmodell endres presse på i budsjettforhandling for økt støtte. 	Viktig at dette informeres om. 

Viktig å melde seg på i budsjettforhandlinger, og spesielt å kunne få mer penger for å lage arrangementer for studentene for å øke antallet som fullfører – som er et veldig godt argument for å få mer penger til å bruke på studentene og deres trivsel!
			

Annet
Sak nr. 12	Eventuel
Vara til møtet med SVEXFAC: Ingen på møtet kan stille. Haakon sender ut melding i chat og hører om noen kan stille.

Vara på forum for studiespørsmål: Christiane






Oslo 24.02.2025

Beste hilsen
Haakon Lindemann Andressen
Leder av Studentutvalget ved Det Samfunnsvitenskapelige fakultet

Sofia Karin Malekas
Sekretær i Studentutvalget ved Det Samfunnsvitenskapelige fakultet

